Diari Oficial de la Generalitat Valenciana


Sumari del DOGV 5303, del 14-07-2006 (2006/8051)

RESOLUCIÓ de 5 de juliol de 2006, del Rectorat de la Universitat Jaume I de Castelló per la qual es convoquen concursos de selecció de professorat col·laborador interí.
------------------------------------------------------------------------------------------------------------------------------------------------------------------------

### Dades del document

Número de DOGV
:   5303

Data del DOGV
:   14-07-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/8051


Data del document
:   05-07-2006

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * professió de la comunicació
    * universitat
    * personal docent
    * concurs administratiu

RESOLUCIÓ de 5 de juliol de 2006, del Rectorat de la Universitat Jaume I de Castelló per la qual es convoquen concursos de selecció de professorat col·laborador interí. [2006/S8051]  
Sent urgent i necessària la provisió de places vacants de professorat col·laborador interí, relacionades en l'annex I d'aquesta convocatòria, incloses en la relació de llocs de treball del personal docent i investigador de la Universitat Jaume I de Castelló i dotades pressupostàriament, aquest Rectorat resol convocar concurs de selecció d'acord amb les següents bases.  
1. Normes generals  
Aquest concurs es regeix pel disposat en la Llei orgànica 6/2001, de 21 de desembre, d'Universitats (BOE de 24); pel Decret 174/2002, de 15 d'octubre, del Govern valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari (DOGV de 22); per la Normativa per al desenvolupament dels concursos d'accés a cossos de funcionariat docent universitari i dels concursos de selecció de professorat col·laborador i contractat doctor de la Universitat Jaume I de Castelló (aprovada pel Consell de Govern Provisional el 3 d'octubre de 2003 i modificada per acord de Consell de Govern de 1 de juny de 2005) (a partir d'ara, Normativa de la UJI); per les disposicions que regulen el règim d'ingrés en l'administració pública; per les restants normes d'aplicació general i pel disposat en aquestes bases.  
2. Requisits  
2.1 De caràcter general  
Tindre fets els 18 anys i no superar l'edat de jubilació.  
Estar en possessió o en condicions t'obtindré el títol acadèmic exigit per a cada figura. Si han realitzat els estudis fora de l'estat espanyol, la titulació acadèmica ha d'estar homologada pel Ministeri d'educació, Cultura i Esports. Els candidats amb títols de la Unió Europea han de presentar l'homologació del títol o la credencial de reconeixement dirigit a l'exercici de la professió de professor o professora d'universitat.  
No patir malaltia o discapacitat física o psíquica que impedesca l'exercici de les corresponents funcions.  
No haver segut separat del servei ni inhabilitat per a l'exercici de funcions públiques o exercir càrrecs o funcions declarats incompatibles amb la docència. Així mateix, l'exercici de les places convocades queda sotmès a la Llei 53/1984, de 26 de desembre, i a les normes de desenvolupament, en matèria d'incompatibilitats. Els aspirants, la nacionalitat dels quals no siga l'espanyola, no han d'estar sotmesos a sanció disciplinària o condemna penal que impedesca, al seu estat, l'accés a la funció pública.  
Els aspirants que no siguen de nacionalitat espanyola han de posseir un coneixement del castellà adequat per al desenvolupament de les seues funcions.  
Els aspirants que sol·liciten places amb perfil de docència en valencià han d'acreditar el nivell mitjà de coneixements de valencià.  
2.2 De caràcter específic  
a) Estar en possessió del títol de llicenciatura, arquitectura, enginyeria, diplomatura, arquitectura tècnica i disposar d'un informe favorable de l'Agència Nacional d'Avaluació de la Qualitat i Acreditació o per la Comissió Valenciana d'Acreditació i Avaluació de la Qualitat.  
b) El compliment d'aquests requisits per a concursar està referit sempre a la data d'expiració del termini fixat per a sol·licitar la participació en aquest concurs i s'ha de mantindré fins a la data de formalització del contracte.  
c) L'acreditació de les condicions generals exigides per la legislació vigent per a l'accés del personal al Server de les administracions públiques es realitzarà pels concursants que hagen obtés plaça, abans de la seua contractació.  
3. Presentació de sol·licituds  
3.1 Per a prendre part en els concursos, les persones interessades han de presentar la sol·licitud de participació que s'indica en l'annex II d'aquesta convocatòria. Les sol·licituds s'han de presentar al Registre General de la Universitat Jaume I . edifici de Rectorat, campus del Riu Sec. Horari: de dilluns a divendres, matins de 9 a 14 hores. o als registres enumerats en l'article 38.4 de la Llei 30/1992, de règim jurídic de les administracions públiques i del procediment administratiu comú, en el termini que començarà a partir de l'endemà de la publicació d'aquesta convocatòria en el Diari Oficial de la Generalitat Valenciana i finalitzarà transcorreguts vint dies hàbils des d'aquesta publicació. Juntament amb la sol·licitud s'ha de presentar la documentació següent:  
a) Fotocòpia del document nacional d'identitat o, les persones que no tenen la nacionalitat espanyola, el document que acreditatiu de la seva identitat i data de naixença.   
b) Fotocòpia del títol acadèmic exigit en la base 2.2, o resguard d'haver abonat els drets d'expedició. Si s'han realitzat els estudis fora de l'estat espanyol s'ha de presentar la fotocòpia dels documents a què fa referència la base 2.1.b  
c) Fotocòpia de l'avaluació positiva o de l'informe favorable, segons la plaça, de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat.  
d) Currículum vitae, segons el model de l'annex III  
e) Fotocòpia del certificat de l'expedient acadèmic.  
f) Un exemplar de les publicacions.   
Les instàncies presentades en les oficines de correus han de complir el procediment establert en l'article 205.3 del Reglament dels serveis de Correus: les instàncies s'han de presentar en sobre obert perquè l'empleat estampe el segell de data en la part superior esquerra de les sol·licituds, i hi ha de figurar clarament el nom de l'oficina i la data.  
3.2 Documents acreditatius de cadascun dels mèrits al·legats en el currículum   
Els mèrits al·legats en el currículum que no s'hagin justificat documentalment en el termini de presentació d'instàncies no seran tinguts en compte en la resolució del concurs.   
Els aspirants a les places perfilades amb docència en valencià haurien de justificar els coneixements del valencià mitjançant l'acreditació oficial . nivell mig . o, si és procedent, la superació d'una prova de nivell que amb aquesta finalitat realitzarà el Servei de Llengües i Terminologia de la Universitat Jaume I.  
3.3 Traducció de documents  
Els documents acreditatius dels requisits presentats en un idioma distint dels oficials de la Universitat Jaume I s'han de presentar acompanyats de la traducció jurada a qualsevol dels idiomes oficials de la Universitat Jaume I.  
4. Protecció de dades personals  
Les dades de caràcter personal recollides en els documents aportats per les persones que presenten la sol·licitud de participació quedaran incloses en un fitxer automatitzat. La Universitat Jaume I es compromet a no fer un ús distint d'aquestes dades per al qual han estat sol·licitades, d'acord amb la Llei orgànica 15/1999, de 13 de desembre, de protecció de dades.  
La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, d'acord amb l'article 5 de la Llei 15/1999. Aquests drets s'han d'exercir, per escrit, davant la Secretaria General d'aquesta Universitat.  
5. Relació de persones admeses i excloses  
5.1 En finalitzar el període de presentació de sol·licituds, la Universitat publicarà a la pàgina web on consta la convocatòria (http://www.uji.es/CA/serveis/rec-hum/) i al tauler d'anuncis del Servei de Recursos Humans, la relació provisional de persones admeses i excloses del concurs, amb indicació dels motius de l'exclusió, si escau, tot indicant a les persones interessades que, si no ho esmenen en el termini improrrogable de deu dies hàbils, perden el seu dret.  
En qualsevol cas, per tal d'evitar errors i per a possibilitar la seua esmena en temps i forma, les persones aspirants han de comprovar fefaentment no sols que no figuren en la relació de persones excloses, sinó que, a més a més, les seues dades personals consten correctament en la pertinent relació de persones admeses.  
Les persones que dins del termini assenyalat no esmenen l'exclusió o no al·leguen l'omissió seran definitivament excloses de la participació de les proves.  
5.2 Conclòs el termini de reclamacions i esmenes i després de resoldre-les, les llistes de persones admeses i excloses s'elevaran a definitives mitjançant resolució, la qual es publicarà igualment a la pàgina web. És causa d'exclusió, a més de les assenyalades en altres apartats d'aquestes bases, l'omissió de la signatura en la sol·licitud.  
6. Comissions de contractació  
6.1 Els concursos els jutjaran les corresponents comissions de contractació, formades d'acord amb l'article 17 de la Normativa de l'UJI.6.2   
6.2 La composició de las comissions és la que figura en l'annex I d'aquesta convocatòria  
6.3 Els nom dels components de cada comissió es publicaran en el Diari Oficial de la Generalitat i al web de la Universitat.   
6.4 Si concorren els motius d'abstenció a què es refereix l'apartat 2 de l'article 28 de la Llei 30/1992, les persones interessades s'han d'abstindre d'actuar en la comissió i han de manifestar el motiu concurrent.  
Quan es produïsca la recusació a què es refereix l'article 29 de la Llei 30/1992, la persona recusada ha de manifestar l'endemà de la data de coneixement de la recusació si es dóna o no en ella la causa al·legada. Si nega la causa de recusació, el Rectorat, després d'obtindre els informes i comprovacions que considere oportuns, emetrà una resolució en un termini de tres dies hàbils. Contra aquesta resolució no es pot presentar cap reclamació, sense perjudici que aquesta s'al·legue en interposar recursos posteriors.  
En els casos d'abstenció, de recusació o de causa justificada que impedisquen l'actuació dels membres de la comissió titular, aquests s'han de substituir pels suplents respectius.  
En el cas excepcional que també el membre suplent complira algun dels supòsits d'impediment citats anteriorment, la Universitat ha de nomenar un nou suplent.  
7. Constitució de les comissions de contractació  
7.1 Perquè la constitució de la comissió sigui vàlida, s'exigeix la presència de la totalitat dels seus membres. Els membres titulars que no compareguin en aquest acte cessen com membres de la comissió i han de ser substituïts d'acord amb el que preveu la Normativa de la UJI.   
7.2 Després que s'hagi constituït la comissió, en cas d'absència del president o presidenta, aquest ha de ser substituït pel professor o professora més antic d'acord amb el següent ordre de prelació de cossos: professorat catedràtic d'universitat, professorat titular d'universitat o professorat catedràtic d'escola universitària, professorat titular d'escola universitària i, si escau, professorat contractat doctor.   
7.3 Perquè la comissió pugui actuar vàlidament és necessària la participació d'almenys tres dels seus membres.  
8. Selecció i barems   
La selecció es realitzarà valorant els mèrits al·legats pels aspirants segons el barem genèric aplicable en aquesta convocatòria que figura en l'annex IV.  
9. Resolució del concurs   
El concurs de les places relacionades en l'Annex I es resoldrà durant el mes de juliol i/o setembre de 2005.   
Les comissions de contractació es reserven el dret d'avaluar mitjançant una entrevista personal als candidats amb millor puntuació.  
El resultat del concurs s'exposarà en el tauler d'anuncis del Servei de Recursos Humans, edifici del Rectorat i Serveis Centrals i en la pàgina web de la Universitat. L'adreça és: http://www.uji.és/serveis/rec-hum/ . La publicació en el tauler d'anuncis substituirà la notificació personal als interessats i produirà els mateixos efectes, d'acord amb el que disposa l'article 59.5 b) de la Llei 30/1992, de 26 de novembre. La resolució dels concursos estarà sempre supeditada als possibles recursos administratius o contenciosoadministratius que puguen plantejar-se.  
10. Les contractacions   
El termini per a la signatura dels contractes de serà de 10 dies hàbils des de la publicació de la resolució de la Comissió de Contractació, excepte que s'hagi previst una data d'inici distinta en la convocatòria. Qualsevol situació que ho impedeixi deurà ser al·legada per escrit per la persona interessada. Si no és així i s'esgota el termini sense haver signat el contracte, la persona interessada perdrà el seu dret.  
11. Reclamacions  
11.1 Contra les propostes de les comissions de selecció, es podrà interposar un recurs d'alçada davant el rector en el termini d'un mes comptador des de l'endemà de la publicació de la proposta.  
11.2 Una vegada admès a tràmit, el recurs serà valorat per la Comissió de reclamacions de professorat contractat de la Universitat Jaume I.  
11.3 La Comissió de reclamacions informarà sobre els aspectes de procediment del procés selectiu i comprovarà l'efectiu respecte per les comissions de selecció dels principis d'igualtat mèrit i capacitat, sense qüestionar l'àmbit de discrecionalitat tècnica de la comissió seleccionadora. La Comissió de recursos efectuarà una proposta motivada i vinculant al rector en funció de la qual es confirmarà la proposta de contractació, o s'estimarà total o parcialment el recurs amb retroacció d'actuacions, si escau, per a la formulació d'una nova proposta de provisió per part de la comissió de selecció.  
11.4 Tret que la resolució del rector indique una altra cosa, la comissió de selecció no haurà d'avaluar de nou tots els concursants, sinó solament aquells a què es refereix la resolució, i únicament en els apartats o els mèrits del currículum que aquesta resolució esmente. No obstant això, si a conseqüència del recurs la nova puntuació afecta la dels altres concursants per superar la puntuació màxima prevista en algun apartat general del barem, caldrà normalitzar i modificar les puntuacions obtingudes per aquests concursants en l'apartat corresponent i, consegüentment, en la puntuació final.  
11.5 Les resolucions del rector a què fa referència aquest article exhaureixen la via administrativa i es poden recórrer davant la jurisdicció contenciosa administrativa.  
11.6 Quan les comissions de selecció efectuen una nova proposta motivada, com a conseqüència de l'estimació d'un recurs, l'hauran de notificar a tots els concursants. Contra aquesta proposta es podrà interposar recurs d'alçada davant el rector, per qualsevol motiu diferent dels que van servir de fonament al primer recurs.  
12. Durada, funcions, i retribucions dels contractes  
Aquestos contractes seran de durada determinada, de caràcter interí; i coincidiran amb el temps que transcòrrega des del procés selectiu fins a la provisió definitiva de les places  
Les funcions del professorat contractat col·laborador son exclusivament docents.  
El sou, les pagues extraordinàries excepte triennis, i el complement de destinació són els que corresponen als funcionaris inclosos en l'àmbit d'aplicació de la Llei 30/1984, de 2 d'agost, d'acord amb el grup A de classificació a què es refereix l'article 25 de la dita Llei i el nivell 26 de complement de destinació. El complement específic s'abonarà en 12 mensualitats i la seua quantia anual és de 1.023,12 euros.  
13. Informació  
Es pot accedir a tota la informació de la convocatòria, bases, instàncies i barems, a l'adreça .  
14. Recursos  
Contra aquesta resolució, que esgota la via administrativa, es pot interposar un recurs contenciós administratiu davant el Jutjat Contenciós Administratiu de Castelló, en el termini de dos mesos comptadors a partir de l'endemà de la publicació d'aquesta convocatòria en el Diari Oficial de la Generalitat.  
No obstant l'anterior, les persones interessades poden interposar un recurs de reposició davant el rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 116 i següents de la Llei 30/1992, modificada per la Llei 4/1999, de 13 de gener.  
Contra els acords de la comissió de contractació es pot interposar recurs d'alçada davant el rector en el termini d'un mes comptador des de l'endemà de la seua publicació o notificació, d'acord amb els articles 107 i següents de la Llei 30/1992, de 26 de novembre.  
Castelló de la Plana, 5 de juliol de 2006.. El rector i per delegació de signatura (Resolució de de15.06.2006), el vicerector de Ordenació Acadèmica y Professorat: Joan Serafí Bernat Martí.  
Annex I  
Comissió de contractació . Codi: 10923  
Categoria: professorat col·laborador  
Duració: temporal interí  
Departament: Departament de Filosofia, Sociologia, Comunicació Audiovisual i Publicitat  
Àrea de coneixement: Comunicació Audiovisual i Publicitat  
Activitat: col·laborar en les tasques docents que li assigne el departament relacionades amb l'àrea de coneixement de Comunicació Audiovisual i Publicitat  
Perfil: imatge i comunicació corporativa.  
Dedicació: completa  
Comissió titular   
President:   
Rafael López Lita, catedràtic d'universitat de la Universitat Jaume I de Castelló  
Vocals:   
José María Bernardo Paniagua, professor titular d'universitat de la Universitat de València   
Fernando Olivares Delgado, professor titular d'escola universitària de la Universitat d'Alacant  
Javier Marzal Felici, professor titular d'universitat de la Universitat Jaume I de Castelló  
Cristina Chiralt Monleón, professora titular d'escola universitària de la Universitat Jaume I de Castelló  
Comissió Suplent   
President:   
Vicente Benet Ferrando, professor titular d'universitat de la Universitat Jaume I de Castelló  
Vocals:   
María Victoria Carrillo Durán, professora titular d'universitat de la Universitat d'Extremadura  
Adelaida Bolea de Anta, professora titular d'universitat de la Universitat Complutense de Madrid  
Eloísa Fernanda Nos Aldás, professora titular d'universitat de la Universitat Jaume I de Castelló  
José Vicente Aymerich Miralles, professor titular d'escola universitària de la Universitat Jaume I de Castelló  
ANNEX IV  
BAREM GENÈRIC PER A LA VALORACIÓ   
 CURRÍCULUM   
Professorat col·laborador  
Formació Fins a 15 punts  
Docència universitària . Fins a 40 punts  
Investigació Fins a 30 punts  
Valencià Fins a 10 punts  
Altres Fins a 5 punts